burgasdotpro/wikipedia huggingface dataset:
Senegalskí strelci

Senegalskí strelci ( "Tirailleurs sénégalais") boli jednotky pechoty Francúzskej koloniálnej armády, ktorej príslušníci boli regrútovaní hlavne vo Francúzskej Západnej Afrike. Boli sformovaný v roku 1857 a zúčastnili sa na francúzskej strane prvej aj druhej svetovej vojny. V druhej polovici 20. storočia postupne s procesom dekolonizácie zanikli.
Meaux

Meaux je francúzske mesto v severovýchodnej časti metropolitnej oblasti Paríža v departemente Seine-et-Marne a regióne Île-de-France. Leží 41,1 kilometra od centra Paríža. Meaux je podprefektúra departementu Seine-et-Marne a sídlo arrondissementu Meaux. 
K 31. decembru 2006 malo mesto 48 466 obyvateľov. Spolu so šiestimi menšími priľahlými mestami tvorí urbanistickú oblasť s asi 68 000 obyvateľov (v roku 1999).
Kultúra.
Mesto je známe mnohými variantmi syra Brie a zvláštnym druhom horčice.
Doprava.
V Meaux je stanica prímestskej železnice a niektorých medzimestských železničných liniek.
Vývoj počtu obyvateľov.
"Počet obyvateľov"
Externé odkazy.
Oficiálna stránka
Vyprážaný syr

Vyprážaný syr () je obľúbené jedlo, ktoré sa pripravuje vyprážaním obaleného plátku syra typu eidam alebo ementál s hrúbkou cca 1,5 cm. Najčastejšie sa podáva so zemiakmi (hranolčekmi alebo varenými zemiakmi) so šalátom alebo červenou kapustou, a zvyčajne s tatárskou omáčkou alebo kečupom.
Príprava.
Vyprážaný syr sa pripravuje vyprážaním na panvici alebo vo fritéze, pred ktorým je plátok syra obalený v trojobale, podobne ako rezeň (hladká múka, mierne našľahané vajce a strúhanka). Vzhľadom na to, že syr pri vyprážaní mäkne a rozteká sa, je odporúčané obaľovací proces opakovať dvakrát alebo aj trikrát, čo zlepší pevnosť obalu a zabráni vytečeniu syra do fritézy alebo na panvicu.
Peloneustes

Peloneustes je vyhynutý rod jurského morského plaza z čeľade Pliosauridae, žijúceho na území dnešného Anglicka (súvrstvie Oxford clay) asi pred 164 až 161 miliónmi rokov.
Opis.
Tento morský dravec dosahoval dĺžku len okolo 3 metrov, čím patril k najmenším známym zástupcom svojej čeľade. Rovnako ako jeho príbuzní vyznačoval sa krátkym krkom, pomerne veľkou a robustnou hlavou a prúdnicovitým tvarom tela. Bol schopný rozdrviť mohutnými čeľusťami pevné schránky amonitov a belemnitov, ktorí zrejme predstavovali jeho hlavný zdroj potravy. Na tento účel mal tiež prispôsobené zuby, ktorých bol menší počet a boli tupo zakončené. Druh P. philarchus bol popísaný v roku 1869.
Villeurbanne

Villeurbanne je francúzske mesto v departemente Rhône v regióne Auvergne-Rhône-Alpes.
Dejiny.
Územie mesta bolo osídlené od 6. tisícročia pred Kr. V rímskom období tu bola poľnohospodárska oblasť zásobujúca mesto Lugdunum (Lyon), od toho názov "Ville" "Urbane" – (mestský statok, villa). Súčasťou Francúzskeho kráľovstva sa Villeurbanne stalo v roku 1349.
V 19. storočí sa v meste začal rozvíjať priemysel, najmä textilný, strojársky a chemický. Obrovský rozvoj prežilo Villeurbanne v prvej polovici 20. storočia, kedy počet obyvateľov vzrástol z 3 000 v roku 1928 na 82 000 v roku 1931.
Univerzity.
Sídli tu niekoľko univerzít, ktoré sú sústredené v kampuse La Dua:
Colony Collapse Disorder

Colony collapse disorder (CCD) () je fenomén pri ktorom náhle mizne z včelej kolónie veľké množstvo (až všetky) jedincov, zväčša robotníc. To následne vedie k úhynu celej kolónie.
Včelárstvo má v poľnohospodárstve, výžive ľudí a ekonomike štátov nezastupiteľné miesto, pretože väčšina poľnohospodárskych plodín je opeľovaná včelami. CCD bol pôvodne pozorovaný len u včelích kolónií v Severnej Amerike, ale v poslednej dobe sa začína objavovať aj v Európe, a to v Poľsku, Španielsku, Švajčiarsku a Nemecku.
Príčiny tejto novej choroby včiel zatiaľ nie sú známe, uvažuje sa o možnosti, že úhyn včiel spôsobujú globálna zmena klímy, neznáme patogény, roztoče, pesticídy (napr. neonikotinoidy), nákazy, geneticky modifikované plodiny, elektromagnetické žiarenie mobilných sietí, alebo nedostatok imunity zo zložiek medu, ktorý je včelám odoberaný a nahradený fruktózou.
Identifikácia.
Jeden americký včelár popisuje tento syndróm takto: „Kontrast medzi normálnymi zdravými úľmi a úľmi postihnutými CCD je úplne zrejmý, keď sa pozriete... pretože zo zdravých úľov vylietajú stovky včiel každú minútu, ale úle s CCD vyzerajú mŕtve. Keď otvoríte úľ, neuvidíte žiadne mŕtve včely, bude tam veľa zdanlivo zdravých lariev, možno i matka, a smiešne málo robotníc.“
Altenburg (mesto)

Altenburg je mesto v nemeckom Durínsku. Leží od Lipska. Má asi 38 000 obyvateľov. 
Do roku 1920 to bola metropola Saska-Altenburgu, ktoré bolo jedným zo spolkových štátov Nemeckej ríše.
Externé odkazy.
Oficiálna stránka
Termálny prameň

Termálny prameň je druh prameňa, z ktorého vystupuje ohriata podzemná voda často obohatená o minerálne zložky. Teplota vyvierajúcej vody je oveľa vyššia než priemerná ročná teplota vzduchu v danej lokalite. Voda preniká puklinami v zemskej kôre do značných hĺbok, kde je vyhrievaná zemským teplom a vystupuje k povrchu, veľmi často popri zlomoch. Termálne pramene sa vyskytujú v oblastiach s vyšším teplotným tokom, často v oblastiach s aktívnym vulkanizmom.
Klasifikácia podzemných vôd podľa teploty nie je vo svete jednotná a z toho vyplýva aj nejednotnosť rôznych klasifikácií. V zahraničnej literatúre sa termálne pramene delia na horúce pramene (angl. hot spring), ktorých teplota je vyššia teplota ľudského tela (táto hranica nie je jednotná a pohybuje sa v rozmedzí 33 – 38 °C) a teplé pramene (angl. warm spring), ktorých teplota presahuje priemernú ročnú teplotu vzduchu v danej lokalite, ale nepresahuje teplotu ľudského tela.
Na Slovensku sú za termálne vody považované, tie ktoré majú v mieste výveru teplotu vyššiu ako 20 °C.
Teplota bežných termálnych vôd nedosahuje takú veľkosť, aby umožňovala premenu na paru, preto nedochádza ku vzniku gejzírov a ohriata voda iba voľne vyteká na povrch. Ohriata voda vytvára unikátne systémy, ktoré sa využívajú pre vykurovanie, či pre rekreáciu. Najznámejšie lokality pochádzajú z Islandu, kde sa ľudia často kúpu v horúcich jazerách i napriek studenej klíme okolia a teplá voda je využívaná i pre vykurovanie chodníkov či skleníkov alebo z USA (Yellowstonský národný park), z Kamčatky (Dolina gejzerov), z Čile (El Tatio).
Na Slovensku je zaregistrovaných 123 termálnych prameňov. Termálne pramene na Slovensku sa využívajú v kúpeľoch, termálnych kúpaliskách a akvaparkoch.
Termálne pramene sa využívajú tiež k liečbe rôznych ochorení, hlavne chorôb kože, na ktorú blahodarne pôsobí minerálne zloženie vody a nízky stupeň radiácie spôsobený rádiom. Pramene boli k liečbe využívané často už od pradávna. Antické kúpele v starovekom Grécku či onsen v Japonsku boli mimoriadne obľúbené pre svoje relaxačné a ozdravujúce účinky. 
Termálne pramene nie sú viazané iba na suchozemské prostredie, ale vyskytujú sa i v podmorskom prostredí, kde sa nazývajú čierni fajčiari. Vplyvom poklesu teploty dochádza ku zrážaniu nasýtenej vody, minerálne zložky vytvárajú pevné telesá, ktorá tvoria rôzne komíny, terasy, či valy.
V termálnych prameňoch žijú termofily, ktoré potrebujú k prežitiu vysoké teploty. Spolu s minerálmi dodávajú termálnym prameňom špecifickú farbu.
Holandská jazyková únia

Holandská jazyková únia () bola založená v roku 1980 Holandskou a Flámskou (Belgickou) vládou s cieľom sledovať spoločné záujmy na poli kodifikovaného holandského jazyka, vzdelávaní v holandskom jazyku a holandskej jazykovej kultúry. Od 12. januára 2005 je Surinam tretím členom tejto únie.
Kuchyňa (miestnosť)

Kuchyňa je miestnosť v byte určená na varenie a prípravu jedál.
V západnej kultúre sa v kuchyni typicky nachádza sporák, drez a umývadlo s teplou aj studenou tečúcou vodou, chladnička, a kuchynské skrinky, ktoré slúžia ako úložisko pre riad, príbor a rôzne iné kuchynské nástroje. Veľa domácností je v dnešnej dobe vybavených mikrovlnnou rúrou, či umývačkou riadu ako aj inými elektronickými zariadeniami uľahčujúcimi prácu v kuchyni. Okrem varenia a prípravy jedál môže kuchyňa slúžiť aj na samotnú konzumáciu jedál, či ako spoločenská miestnosť.
Sharp Dressed Man

„Sharp Dressed Man“ je skladba americkej rockovej skupiny ZZ Top z ich albumu "Eliminator" vydaného v roku 1983. Skladba bola produkovaná manažérom skupiny Billom Hamom a nahrávaná a mixovaná v Terry Manning.
V roku 2007 na VH1 Rock Honors skupina Nickelback zahrala coververziu skladby na počesť skupiny.
Naberačka

Naberačka alebo hovorovo žufaňa alebo nárečovo varecha je typ lyžice určenej na servírovanie polievok, omáčok, či iných tekutých jedál. Typicky sa naberačka skladá z dlhej rúčky na ktorej konci sa nachádza malá hlboká miska v takom uhle k rúčke, aby bolo možné nabratú tekutinu premiestniť z jednej nádoby do druhej. Naberačky sa väčšinou vyrábajú (rovnako ako iné kuchynské nástroje) zo zliatin nehrdzavejúcej ocele, hliníku, striebra, plastu, melamínovej živice, dreva, bambusu a iných materiálov. Veľkosť sa líši v závislosti od použitia.
Koňušivka

Koňušivka () je dedina na Ukrajine v Lypoveckom rajóne Vinnyckej oblasti. Prvá písomná zmienka je z roku 1584. Žije tu 57 obyvateľov.
Vachnivka

Vachnivka () je dedina na Ukrajine v Lypoveckom rajóne Vinnyckej oblasti. Žije tu 1828 obyvateľov.
Sporák

Sporák, celým názvom kuchynský sporák je kuchynské zariadenie určené k tepelnej úprave jedál. Pracuje na báze premeny energie (elektrickej alebo chemickej) na teplo, ktoré tak pôsobí na pripravované jedlo. Sporák má varnú plochu (na varenie, vyprážanie atď.) a rúru na pečenie, poprípade kombinovanú s grilom a/alebo s mikrovlnnou rúrou. 
V industrializovanom svete prevzala pec miesto otvoreného ohňa a rôznych nádob na oheň. Slúži tiež ako zdroj účinného a spoľahlivého tepla. Pec určená na prípravu jedál (kuchynská pec) získala názov sporák. S rozvojom ústredného kúrenia sporák stratil účel použitia pre vyhrievanie a tak mu zostala iba úloha prípravy jedál.
Moderné kuchynské sporáky majú varnú plochu (dosku) a rúru na pečenie. Varná plocha obsahuje horáky (pri plynových verziách) alebo platne alebo iné vymedzené plochy (pri elektrických verziách). Volne stojace sporáky majú varnú plochu pohromade, pri vstavaných sú samostatne a preto býva varná platňa zabudovaná v kuchynskej linke, pokým rúra môže byť vstavaná na inom mieste (nie nutne pod platňou).
Vývoj dizajnu.
Stále sa vyrába mnoho tradičných sporákov, ktoré spaľujú drevo alebo iné tuhé palivá. Vzhľad a funkcie môžu byť veľmi podobné pôvodným sporákom, ale spôsob akým sa palivo spaľuje sa vyvíjal. Mnoho takých sporákov má vzadu umiestnený ohrievač vody.
Indukčný varič.
 
Namiesto priameho zahrievania hrnca alebo inej nádoby sa využíva elektromagnetická indukcia. Indukčný varič takto produkuje teplo priamo v nádobe. Povrch sporáku sa tak zbytočne nezahrieva a účinnosť je vyššia.
Mikrovlnná rúra.
Mikrovlnné rúry využívajú mikrovlnné žiarenie (produkované magnetrónom) na ohrev celého objemu jedla.
Volarský potok

Volarský potok je ľavostranný prítok Teplej Vltavy v okrese Prachatice v Juhočeskom kraji. Dĺžka toku je 10,5 km. Plocha povodia meria 33,1 km².
Priebeh toku.
Potok pramení približne 3 km severozápadne od Volarov na severovýchodnom úbočí Jedlovej (1088 m) v nadmorskej výške cca 1000 m. Na hornom toku tečie juhovýchodným smerom, preteká mestom Volary, podľa ktorého je tento potok pomenovaný. V predošlých časoch bol jeho tok využívaný ako kanalizácia, preto sa občas nazýva hanlivo „smradlák“. V súčasnej dobe je zrevitalizovaný a tečie pod mestom. Pod zem sa stráca pri reštaurácii „U potůčku“ a na povrch vyteká až za autobusovou stanicou. Potok preteká tiež Volarskou čističkou, ktorá tu bola vybudovaná v roku 1995. Potom sa odkláňa od Volarov k osade Mlýny, pod ktorou je tiež v potrubí. Potom už iba meandruje po lúkach smerom k Teplej Vltave, do ktorej sa vlieva z ľavej strany v nadmorskej výške 736 m.
Väčšie prítoky.
Potok má sedem prítokov dlhších než 1 km, z toho 5 ľavostranných a 2 pravostranné, ale iba dva sú pomenované. Mlýnský potok dlhý temer 4 km, pritekajúci zľava a Luční potok ktorého dĺžka je niečo málo cez 3 km, ktorý priteká z pravej strany. Ostatné sú iba väčšie prírodné struhy. Inak má potok mnoho prítokov v podobe lesných kanálikov a priesakov.
Vodný režim.
Priemerný prietok v ústí činí 0,37 m³/s.
Povodeň v roku 2009.
Neskoro večer 25. júna 2009 o 22:45 hodín sa potok vo Volaroch vylial zo svojho koryta. Zapríčinili to prívalové dažde a výdatné zrážky, ktoré začali už 22. júna. Za tieto dni v meste napršalo 89 l/m². Intenzita zrážok dosiahla hodnoty 145,8 mm/h.
MiniDisc

MiniDisc skrátene MD je záznamové zariadenie založené na princípe magnetooptického disku, pôvodne plánované firmou Sony na záznam 74 minút digitálneho audiozáznamu. Na trh bolo uvedené v roku 1993. V súčasnosti je rozšírené vo forme Hi-MD, záznamového média umožňujúceho záznam akýchkoľvek dát do veľkosti 1 GB.
Eisenstein

Eisenstein, Ejzenštejn môže byť:
Rott

Rott môže byť:
Plavecký kras

Plavecký kras je krasové územie na severnom až severovýchodnom okraji Pezinských Karpát, vo vápencoch a dolomitoch, prevažne chočského príkrovu. Plavecký kras je približne ohraničený spojnicou Rohožník – Trstín – Prievaly (severná časť Bielych hôr).
Bukovská brázda rozdeľuje Plavecký kras na Sološnicko-trstínsky a kras Plaveckého predhoria.
Okrajová severozápadná a západná časť Plaveckého krasu má plošinový charakter a prevažujú v nej povrchové krasové formy. Výrazné sú najmä krasové jamy. V juhovýchodnej a východnej oblasti štruktúrnych chrbtov prevládajú najmä formy podzemného krasu – priepasti a jaskyne (oblasť Roštúna, Veterlína, Zárub, Havranice). Výraznejšími formami sú v detailnejšej modelácii územia aj melafýrové a vápencové tvrdoše. Pre Plavecký kras sú charakteristické aj prelomové doliny s kaňonovitými úsekmi.
Slovenské národné hokejové mužstvo hráčov do 20 rokov na Majstrovstvách sveta 1998

Toto je zostava slovenskej hokejovej reprezentácie do 20 rokov, ktorá sa umiestnila na 9. mieste na Majstrovstvách sveta v ľadovom hokeji hráčov do 20 rokov 1998. Trénermi boli Dušan Žiška a Peter Bohunický.
Sever proti Juhu (kniha)

Sever proti Juhu (1887, "Nord contre Sud") je dobrodružný román francúzskeho spisovateľa Julesa Verna z jeho cyklu "Podivuhodné cesty" ("Les Voyages extraordinaires"). 
Obsah románu.
Dej knihy nás zavedie do Spojených štátov amerických v čase občianskej vojny v rokoch 1861-1865. Hlavnou postavou príbehu je floridský farmár James Burbank, vlastniaci v blízkosti Jacksonville prosperujúcu plantáž Camdless Bay. Pre svoje protiotrokárske zmýšľanie je Burbank tŕňom v oku svojmu otrokárskemu okoliu. Jeho protivníkom je najmä zloduch Texar, ktorý býva pravidelne podozrivý z účasti na rôznych zločinoch, ale vždy preukáže neotrasiteľné alibi. 
Po vypuknutí občianskej vojny dá Burbank svojim černochom slobodu. Texar, ktorý sa stane jedným z prominentných mužov v Jacksonville, Burbanka tak nenávidí, že podnieti prepadnutie a zničenie jeho plantáže. Pritom Texar unesie Burbankovu dcéru. V ten istý čas je však Texar videný na inom, od Burbankovej plantáže vzdialenom mieste, takže mu opäť nemožno nič dokázať. Po mnohých zápletkách, odohrávajúcich sa vo floridských močiaroch, je Burbankova dcéra oslobodená a záhada Texarových nevysvetliteľných alibi rozriešená. Texar má brata, ktorý je mu na nerozoznanie podobný. Tak môže byť Texar videný súčasne na dvoch rôznych miestach. Obaja zločinci, Texar a jeho brat, sú chytení a zastrelení.
Slovenské národné hokejové mužstvo hráčov do 20 rokov na Majstrovstvách sveta 1999

Toto je zostava slovenskej hokejovej reprezentácie do 20 rokov, ktorá sa umiestnila na 3. mieste na Majstrovstvách sveta v ľadovom hokeji hráčov do 20 rokov 1999. Trénerom bol Ján Filc a Dušan Žiška.
Oldenburg

Oldenburg je mesto s postavením mestského okresu ("Kreisfreie Stadt") v nemeckom Dolnom Sasku. 
Leží na západe tejto spolkovej krajiny medzi mestami Brémy a Groningen v Holandsku na rieke Hunte. 
K 31. 12. 2009 tu žilo 161 334 obyvateľov, čo z Oldenburgu robí štvrté najväčšie mesto Dolného Saska po Hannoveri, Braunschweigu a Osnabrücku.
Dejiny.
Prvýkrát sa mesto spomína v roku 1108 ako "Aldenburg". Jeho význam stúpal, pretože sa nachádzal na dôležitom brode cez rieku Hunte. Neskôr sa mesto stalo hlavným mestom Oldenburska (neskôr a vojvodstvo, veľkovojvodstvo a republika) štátu, ktorý bol v tieni mocnejšieho hanzového mesta Brémy. V 17. storočí, počas tridsaťročnej vojny bolo mesto bohaté a počet jeho obyvateľov rástol. V roku 1667 zasiahla mesto epidémia moru a neskôr aj požiar. Dánski králi, ktorí sa v tom období podieľali na vláde, sa o rozvoj mesta nestarali a neskôr tak Oldenburg stratil svoj predchádzajúci význam. V 1773 sa dánska vláda skončila. V roku 1945 narástol počet obyvateľov v dôsledku prílevu utečencov 100 000, pretože mesto ako jediné nebolo bombardované. V roku 1946 sa mesto stalo súčasťou Dolného Saska.
Externé odkazy.
Oficiálna stránka
Reutlingen (mesto)

Reutlingen je nemecké univerzitné mesto v Bádensku-Württembersku a je hlavným mestom rovnomenného okresu. Sídli tu univerzita aplikovaných vied založená v roku 1855.
Dejiny.
Prvé doklady stredovekého osídlenia oblasti sú z prelomu 4. a 5. storočia. 
Zhruba okolo roku 1030 dal gróf Egino postaviť hrad na najvyššom kopci v okolí menom "Achalm" (asi 706 m). Jedna z jeho veží stojí dodnes a je verejne prístupná.
Názov "Reutlingen" je po prvé zmieňovaný v takzvanej "Bempflingenskej zmluve" (nemecky "Bempflinger Vertrag") z rokov 1089 - 1090.
Okolo roku 1180 mesto získalo právo poriadať trhy a medzi rokmi 1220 a 1240 mu bol udelený status mesta s právom postaviť si hradby a opevnenie. Krátko na to, v rokoch 1247 - 1343, bol tiež postavený hlavný mestský gotický kostol, "Kostol panny Márie" (nemecky "Marienkirche").
Mesto sa stalo súčasťou Rímskonemeckej ríše potom, čo sa uvoľnilo z poddanstva vojvodov Württemberských.
Mestská rada v roku 1530 podpísala Augsburskú konfesiu (kľúčový dokument luteránstva).
V roku 1726 bol Reutlingen postihnutý veľkým požiarom , ktorý zničil 80 % mesta vrátane takmer všetkých verejných budov. 1 200 rodín zostalo bez strechy nad hlavou. Požiar trval tri dni a jeho následky sú na niektorých miestach znateľné dodnes.
Externé odkazy.
Oficiálna stránka
Joseph Gärtner

Joseph Gärtner (* 12. marec 1732, Calw, Nemecko – † 14. júl 1791, Tübingen) bol nemecký lekár a botanik.
Život a kariéra.
Gärtner študoval medicínu v Tübingene a Göttingene. Po ukončení štúdií cestoval po Holandsku, Francúzsku, Taliansku a Anglicku. V roku 1760 sa stal profesorom anatómie v Tübingene, 1768 profesorom botaniky a riaditeľom botanických záhrad v Petrohrade. V roku 1770 sa vrátil späť do Calwu. Jeho syn bol Karl Friedrich von Gärtner, tiež botanik.
Je po ňom pomenovaný rastlinný rod "Gaertnera" z čeľade Rubiaceae.
Joseph Gärtner má v Medzinárodnom registri mien rastlín skratku Gaertn..
Žurava

Žurava () je dedina na Ukrajine v Lypoveckom rajóne Vinnyckej oblasti. Prvá písomná zmienka je z roku 1608. Žije tu 342 obyvateľov.
Modul (ozubenie)

Modul ozubenia (m) je charakteristické číslo určujúce veľkosť profilu zuba ozubeného kolesa. Moduly pre čelné ozubené kolesá pre všeobecné a ťažké strojárstvo sa vyberajú z medzinárodnej normy .
Klauzy

Klauzy je malá vodná nádrž v Slovenskom raji.
Prírodné podmienky.
Vodná nádrž sa nachádza vo východnej časti Slovenského raja na Bielom potoku. Úsek Bieleho potoka od nádrže až k jeho ústiu do Hornádu o dĺžke cca 6 kilometrov je nazývaný Tomášovská Belá. K nádrži vedie zo západu žltá turistická trasa z vrchu Bykárka () a z juhu zelená trasa z časti Geravy.
Využitie.
Nádrž s 7,8 metrov vysokou hrádzou bola do roku 1950 využívaná k splavovaniu dreva do obce Smižany k Smižanskej Maši. V súčasnosti sa voda z priehrady už nevyužíva a priehrada samotná je využívaná k chovu rýb. Víchrice a povodeň v lete roku 2008 spôsobili veľké škody v okolí priehrady aj na hrádzi samotnej.
Klozet

Klozet alebo vecko alebo vécko môže byť hovorovo:
Vecko môže byť aj slangovo vecné učivo.
WC

WC môže byť:
Oo

Oo je predpona s významom vajcový, vajíčkový.
OO je záchod.
Hajzel

Hajzel alebo hajzeľ môže byť vulgárne:
Sráč

Sráč môže byť:
Toaleta

Toaleta môže byť:
Kúpele

Kúpele môžu byť:
Kraft

Kraft môže byť:
Cudrovice

Cudrovice (nemecky "Zuderschlag") sú zaniknutá osada v okrese Prachatice, 5 km južne od obce Záblatí. Nachádzajú sa nad kaňonovitým údolím rieky Blanice v nadmorskej výške 775 m, na bývalej trase Zlatej cesty.
História.
Prvá zmienka o osade pochádza z roku 1456 a jej vtedajší názov "Czudrowitze" svedčí o českom pôvode. V priebehu tridsaťročnej vojny miestni obyvatelia pravdepodobne zahynuli a od 2. polovice 17. storočia sa tu usadzovali prevažne Nemci. V roku 1850 založil weiterský dekan Jan Matiáš Paule v Cudroviciach kostol Korunovania Panny Márie, ktorý sa stal v roku 1894 kostolom farským. V roku 1871 tu vznikla škola. V roku 1910 v Cudroviciach stálo 20 domov so 140 obyvateľmi (všetci nemeckej národnosti).
Po 2. svetovej vojne po vysídlení nemeckých obyvateľov zostala dedina prázdna. Po roku 1949 sa sem prisťahovalo niekoľko nových obyvateľov, ale v roku 1953 zanikol MNV a v roku 1956 Cudrovice definitívne zanikli. Domy i kostol boli zrovnané so zemou.
Súčasnosť.
Cudrovice sú základnou sídelnou jednotkou na rovnomennom katastrálnom území, sú súčasťou Mlynářovic, čo je časť obce Volary. V roku 1993 bol symbolicky obnovený cintorín (niektoré náhrobky boli vyčistené a umiestnené do radu, uprostred bol vztýčený kríž). Na mieste kostola Korunovania Panny Márie je teraz drevený kríž a pamätník s textom: "„Zde stál farní kostel Korunování P. Marie v Cudrovicích. Kostel postaven a posvěcen r. 1894, zničen r. 1966“".
Oldenburg (rozlišovacia stránka)

Oldenburg môže byť:
Sonny vo veľkom svete

Sonny vo veľkom svete () je americký sitkom z produkcie Disney Channel. Autorom je Steve Marmel. Seriál je o zážitkoch teenagerky Sonny Munroe, ktorá sa stala súčasťou sitkomu "Náhody (So Random!)". 
V USA sa seriál začal vysielať 8. februára 2009. V júni 2009 bolo oznámené, že seriál bude mať druhú sériu, ktorej filmovanie sa začalo v novembri 2009. Prvý diel druhej série mal premiéru 14. marca 2010. Sonny vo veľkom svete je prvý seriál z produkcie Disney Channel Original Series, ktorý sa vysiela vo vysokom rozlíšení.
Kúpalisko

Kúpalisko je každé vhodné miesto pri vode alebo na vode, kde je daná možnosť pohybu vo vode a na okolitých priestoroch na vzduchu a slnku. 
Podľa zdrojov vody sa delia na "prírodné" a "umelé":
Aktuálne informácie o stave sledovaných "prírodných" a "umelých" kúpalísk na Slovensku sú na webovej stránke ÚVZ SR (Kúpaliská – Informačný systém o kúpaliskách a kvalite vody na kúpanie) a na stránkach regionálnych úradov verejného zdravotníctva. Ročne sa kontroluje vyše 180 umelých kúpalísk a 70 prírodných kúpalísk.
Umelé kúpaliská.
Musia byť vybavené pre pohodlie návštevníkov šatňami na prezliekanie, stánkami s predajom jednoduchého sortimentu potravín a nápojov, splachovacími záchodmi, pisoármi, sprchami, ako aj pokladňou na vyberanie vstupného. Prakticky všetky umelé, organizované kúpaliská majú svoj návštevný poriadok, ktorý zakazuje a prikazuje, napríklad kúpanie je povolené iba v plavkách. Informácie o teplote vody v jednotlivých bazénoch a o teplote vzduchu musia byť prístupné návštevníkom a musia sa aktuálne uvádzať každý deň.
Zdravotné riziká.
Vo vode na kúpanie sa za vhodných podmienok množia rôzne druhy mikróbov, húb, plesní, kvasiniek; vyskytnúť sa môžu aj črevné parazity. V prírodných kúpaliskách sú hrozbou najmä sinice. V nekontrolovaných prírodných kúpaliskách býva významnejšie riziko chemického znečistenia napr. ropnými látkami, ťažkými kovmi, pesticídmi a detergentmi.
National Press Photographers Association

National Press Photographers Association (NPPA dosl. Národná asociácia novinárskych fotografov) je profesionálna organizácia založená v roku 1947. Spoločenstvo sa zameriava na rozvoj fotožurnalizmu, uznávanie a rešpektovanie verejných práv, práva na slobodu v hľadaní pravdy a právo na informovanie pravdivo a celkovo o verejných udalostiach a svete, v ktorom žijeme. NPPA verí, že žiadna správa nemôže byť kompletná pokiaľ je možné vylepšiť alebo vyjasniť význam slov. Veria, že snímky, pokiaľ sú použité k zobrazeniu nových udalostí, tak ako sa skutočne stali, ilustrujú novinky, tak ako sa stali, alebo pomáhajú vysvetliť čokoľvek, čo je vo verejnom záujme, a sú nenahraditeľným prostriedkom pre udržovanie presne informovanej verejnosti a že pomáhajú všetkým ľuďom, mladým i starým, lepšie pochopiť akýkoľvek predmet verejného záujmu. NPPA uznáva a potvrdzuje, že fotožurnalisti udržujú za všetkých okolností najvyšší štandard etických zásad pri službe pre verejné blaho.
The State

The State je druhý štúdiový album kanadskej rockovej skupiny Nickelback prvotne vydaný len v Kanade v roku 1998. Ide o prvý štúdiový album s bubeníkom Ryanom Vikedalom, ktorý nahradil Brandona Kroegera tesne pred začatím nahrávania. V roku 2000 sa na trhu objavila reedícia albumu vydaná vydavateľstvami Roadrunner Records a EMI Records. Album dosiahol úspech a tiež platinu a zlato v Kanade a USA. Album takisto dosiahol #130 v rebríčku Billboard 200.
Písanie, nahrávanie.
Písať texty piesní pre druhý album začala skupina ešte pred turné Curb Tour v roku 1997. Mnoho skladieb na albume bolo už hraných naživo počas spomínaného turné v roku 1997, okrem iných „Leader of Men“, „Old Enough“, „Worthy to Say“ a „Not Leavin’ Yet“. Tieto skladby sa objavili aj na pirátskej nahrávke z tohto turné "Acoustic live on Power 97", na ktorú boli nahrané v akustických verziách. Zvyšok skladieb na albume bol nový materiál. Nahrávanie sa začalo dva roky od vydania albumu "Curb". Počas týchto dvoch rokov spevák skupiny, Chad Kroeger pracoval ako predavač reklamných priestorov. Svoje skúsenosti potom použil pri propagácii skupiny a nového albumu. 10 dní pred začatím nahrávania a skupinu rozhodol opustiť bubeník Brandon Kroeger. Skupina ho nahradila bubeníkom Mitchom Guindonom, ale ten ostal v skupine len niekoľko dní. Nakoniec do skupiny prišiel po dohode s gitaristom Ryanom Peakom Ryan Vikedal zo skupiny Curb Loud Band. Počas jedného týždňa sa naučil 12 skladieb a tak skupina mohla pokračovať v práci na novom materiále. V tejto novej zostave skupina začala pracovať na druhom albume. Skupina nahrávala v štúdiu Green House Studios v Burnaby s pomocou producenta Dale Penera. Na album sa nakoniec dostalo 5 nových skladieb a 6 starších skladieb známych z predchádzajúceho turné.
Zvuk.
V porovnaní s predchádzajúcim albumom "Curb" predstavuje tento album trochu ľahší zvuk, kde je počuť väčší vplyv žánru grunge. Aj keď je zvuk ľahší, stále si zachováva melódiu a ťažkosť. Zvuk je porovnateľný so skupinami ako Soundgarden, Bush, Screaming Trees, 3 Doors Down, The Union Underground či Ultraspank. Skupina zachováva naďalej ťažké melodické riffy spojené s mäkšími refrénmi a gitarovými sólami. Skupina tiež nahrala akustickú verziu skladby „Leader of Men“, ktoré je na albume v podobe bonusu.
Zostava.
Nickelback
Produkcia
Chlum (Volary)

Chlum je malá dedinka, časť mesta Volary v okrese Prachatice. Nachádza sa asi 5 km na juh od Volarov. Prechádza tu cesta I/39. V obci je evidovaných 35 adries. Trvalo tu žije 22 obyvateľov.
Chlum leží v katastrálnom území Chlum u Volar o rozlohe 7,92 km2. Chlum leží aj v katastrálnom území Horní Sněžná o rozlohe 7,79 km2.
Mesto duchov

Mesto duchov je (úplne alebo do značnej miery) opustené sídlo, prípadne aj sídlo, ktorého počet obyvateľov prudko poklesol. Často ide o sídla, ktoré vznikli za špecifickým účelom, ako napríklad ťažba nerastných surovín, no po naplnení alebo zlyhaní tohto účelu neexistoval ďalej dôvod sídlo udržiavať, iným dôvodom vzniku takýchto sídiel sú živelné pohromy.
Príčiny opúšťania miest.
V Spojených štátoch sa väčšina opustených miest nachádza na západe krajiny, mnoho z nich bolo založených počas trvania tzv. zlatej horúčky. Po jej skončení sa obyvatelia pri hľadaní práce presunuli do iných miest. Ukážkovým príkladom je Delamar Ghost Town. Teraz sa tieto mestá duchov tešia veľkej popularite medzi turistami, niektoré z nich sú chránené, aby si mohli zachovať svoj unikátny charakter. Vďaka ochrane si mesto Oatman v štáte Arizona zachovalo svoj pôvodný vzhľad z konca 19. storočia.
Príčinou opustenia mesta Grytviken temer všetkými obyvateľmi v Zámorskom území Spojeného kráľovstva Južná Georgia bolo vyčerpanie prírodných surovín, ako aj zákaz lovu veľrýb. Podobná situácia nastala v meste Pyramiden, ležiacom na súostroví Svalbard, kde sa po vyčerpaní zásob kamenného uhlia dovtedajší obyvatelia presťahovali do iných banských oblastí.
Príčinou opúšťania miest môže byť aj strata politického a kultúrneho významu. Taký osud postretol Ktésifón a veľa iných historických miest na Blízkom východe. Príčinou vymierania môže byť aj zdĺhavý vojnový konflikt. Taká situácia nastala okrem iného v azerbajdžanskom meste Agdam v Náhornom Karabachu.
Mestá zničené po živelnej pohrome: dedina Caraibas pri meste Itacarambi v Brazílii bola evakuovaná po zemetrasení, ale obyvatelia sa už do nej nevrátili. Craco, talianske mesto v regióne Basilicata, bolo opustené po obrovskom zosuve pôdy.
Niekedy postačuje samo ohrozenie katastrofou. V roku 2002 sa mestom duchov stala Goma v Kongu, po tom ako 300 tisíc obyvateľov utieklo z mesta v dôsledku ohrozenia výbuchom sopky.
Niektoré mestá v Arkansase sa vyprázdnili po vymretí obyvateľov v dôsledku epidémie španielskej chrípky v rokoch 19181919.
Typickým príkladom opusteného mesta sú aj Černobyľ a Pripiať na Ukrajine, opustené v dôsledku havárie tamojšej atómovej elektrárne.
Estemmenosuchus

Estemmenosuchus (doslova „krokodíl s korunou“) je rod z vyhynutej čeľade Estemmenosuchidae patriacej medzi terapsidy. Išlo o veľkého, cicavcovitého plaza, ktorý žil pred 270 miliónmi rokov v období stredného permu na území dnešného Ruska. 
Opis.
"Estemmenosuchus" mal zavalité telo a krátky chvost. Bol približné 4 m dlhý a 1 m vysoký. Jeho charakteristickým rysom je nezvyčajná korunka zo štyroch rohovinových výrastkov - dvoch po bokoch tváre a dvoch na vrchu hlavy. Tieto výrastky možno slúžili na obranu, boli však krátke a tupé a pravdepodobnejším vysvetlením je, že slúžili na predvádzanie sa živočíchov v parení. Skamenelé fragmenty kože naznačujú, že telo "Estemmenosucha" bolo hladké a bez šupín.
Zoznam zaniknutých sídiel v Česku

Tento zoznam obsahuje celkom i čiastočne zaniknuté sídla či miesta.
Hlavné mesto Praha.
Podrobnejšie informácie nájdete v článku Zaniknuté dediny na území Prahy.
Stredočeský kraj.
Vodná nádrž Orlík.
Prevažne v okrese Příbram
Keith Jarrett

Keith Jarrett (* 8. máj 1945, Allentown, Pensylvánia, USA) je americký klavirista a hudobný skladateľ, ktorý hrá klasickú hudbu a džezové skladby.
Jeho kariéra začala v súbore Arta Blakeya, neskôr hral s Charlesom Lloydom a Milesom Davisom. Od roku 1970 mal veľký úspech v klasickej, džezovej hudbe, ako líder skupiny aj ako sólový hráč. Jeho improvizácie boli nielen z tradičného džezu, ale aj z iných žánrov, zvlášť západná klasická hudba, gospel, blues a etnická ľudová hudba.
V roku 2003 Jarrett dostal Polar Music Prize, doteraz (2010) ako jediný držiteľ, ktorý sa o ňu nedelí s inými držiteľmi. V roku 2004 získal cenu Léonie Sonning Music Prize.
Jiří Dienstbier

Jiří Dienstbier môže byť:
Jiří Dienstbier (1937)

Jiří Dienstbier, Dr. h. c. (* 20. apríl 1937, Kladno – † 8. január 2011, Praha) bol český politik, novinár a disident. V rokoch 1989 až 1992 bol česko-slovenským ministrom zahraničných vecí a podpredsedom federálnej vlády, od roku 2008 bol senátorom za volebný obvod Kladno.
Životopis.
V rokoch 1955 – 1960 vyštudoval žurnalistiku na Filozofickej fakulte Karlovej univerzity.
Ešte ako študent vstúpil v roku 1958 do Komunistickej strany Česko-Slovenska. V rokoch 1958 – 1969 pracoval ako redaktor a komentátor Československého rozhlasu, bol spravodajcom v západnej Európe, na Ďalekom východe a v Spojených štátoch.
V šesťdesiatych rokoch sa zúčastnil demokratizačného procesu („Pražská jar“) a v čase sovietskej okupácie Česko-Slovenska sa postavil proti nej. Preto bol vylúčený z KSČ a prepustený z rozhlasu.
V roku 1977 sa stal Dienstbier jedným z prvých 250 signatárov Charty 77 a v rokoch 1979 a 1985 bol jej hovorcom. Bol aj jedným zo zakladajúcich členov Výboru na obranu nespravodlivo stíhaných a podieľal sa na vydávaní samizdatov. Z týchto dôvodov bol v rokoch 1979 – 1982 vo väzení a neskôr mohol vykonávať iba podradné manuálne práce.
Po vzniku Občianskeho fóra (OF) v novembri 1989 sa nakrátko stal hovorcom jeho koordinačného centra. Už v decembri bol vymenovaný za ministra zahraničných vecí. Do zániku Česko-Slovenska bol podpredsedom vlády a poslancom Snemovne ľudu Federálneho zhromaždenia za OF, neskôr za Občianske hnutie.
V rokoch 1998 – 2001 bol zvláštnym spravodajcom Komisie pre ľudské práva OSN pre Juhosláviu, Bosnu a Hercegovinu a Chorvátsko. V roku 2000 neúspešne kandidoval do Senátu.
V senátnych voľbách v roku 2008 bol zvolený ako nestraník na kandidátke ČSSD do Senátu za volebný obvod Kladno. Bol predsedom senátneho Výboru pre zahraničné veci, obranu a bezpečnosť.
Zomrel 8. januára 2011 v pražskej vinohradskej nemocnici.
Rodina.
Bol štyrikrát ženatý, jeho štvrtou manželkou bola Jiřina Dienstbierová. Jeho syn Jiří je taktiež politikom. Mal aj tri dcéry (Moniku, Kristínu a Ivetu, ktorá zomrela v roku 1998).
Gouda

Gouda môže byť:
Peoria Rivermen (AHL)

Peoria Rivermen je profesionálny tím v ľadovom hokeji, hrajúci v American Hockey League. Mužstvo pôsobí v meste Peoria v Illinois. Domáce zápasy hrajú v aréne Quicken Carver Arena. Klub hrá v súťaži od roku 2005.
Tím pôsobí po celú dobu ako záložný celok mužstva NHL St. Louis Blues. Mužstvo s rovnakým názvom ako Peoria pôsobilo v rokoch 1996-2005 v nižšej súťaži ECHL a predtým v zaniknutej IHL.
Strúhanka

Strúhanka môže byť:
Omrviny

Omrviny môže byť:
Zoznam miest v Taliansku

Toto je zoznam talianskych miest nad 100 000 obyvateľov, radený podľa počtu obyvateľov.
Varecha

Varecha môže byť:
Jablonka (Poľsko)

Jablonka (, ) je dedina na Poľskej Orave v blízkosti hraníc so Slovenskom. Je sídlom gminy (najnižší administratívny samosprávny obvod) s názvom Gmina Jabłonka. Leží približne 24 kilometrov západne od Nowého Targu a 67 km južne od Krakova. Spadá pod Powiat nowotarski (okres) a Malopoľské vojvodstvo (región) a v roku 2022 tu žilo 5447 obyvateľov. Je jedným z kultúrnych centier slovenskej menšiny v Poľsku.
História.
Jablonka do konca prvej svetovej vojny patrila Rakúsko-Uhorsku. Dňa 5. novembra 1918 v rámci Česko-slovensko-poľského sporu o Oravu a Spiš, podľa poľských zdrojov, mali obyvatelia hlasovaním vyjadriť svoju vôľu pripojiť sa k Poľsku. Napriek tomu do roku 1923 obec patrila Česko-Slovensku, potom pripadla Poľsku. 
V medzivojnovom období bola v obci umiestnená posádka pohraničnej stráže prvej línie "Jabłonka". V rokoch 1939 až 1945 po invázii do Poľska a jeho rozpadnutí, obec pripadla Slovensku, no po druhej svetovej vojne prešla opätovne pod správu Poľska – bola prakticky anektovaná, pretože tunajšie obyvateľstvo, podľa slovenských zdrojov, vyjadrilo vôľu zostať žiť v Česko-Slovensku (podobné ako ďalšie obce Sŕnie, Podvlk, Oravka, Vyšná Zubrica na území súčasnej Poľskej Oravy). 
Dediny obsadili poľskí vojaci a Slovákov čakali ťažké časy. Prepady, perzekúcie aj vraždy zo strany niektorých poľských banditov spôsobili, že z poľskej Oravy a Spiša utieklo niekoľko tisíc Slovákov. V terorizovaní slovenského obyvateľstva vynikal najmä muž menom Józef Kuraś „Ogieň“, ktorý svoje prepady zrejme vnímal aj ako pomstu za inváziu slovenskej armády do Poľska. Jeho meno v slovensko-poľskom pohraničí dodnes vyvoláva vášne.
Slovenská menšina v Poľsku.
Podľa sčítania ľudu v roku 2002 gminy (administratívne obvody) s najväčším podielom Slovákov boli: Nowy Targ (3,26%), Tatranská Bukovina (2,85%), Nižné Lapse (2,66%) a Jablonka (1,26%). Údaje pre jednotlivé obce nie sú dostupné. Skutočný počet osôb so (spisovnou) slovenčinou ako rodnou rečou je približne o dve tretiny menší, pretože poľskí Slováci hovoria hlavne goralsky, čo je nárečie lingvisticky medzi slovenčinou a poľštinou.
Nižná Lipnica

Nižná Lipnica (, ) je dedina na Poľskej Orave, ktorá je súčasťou gminy Jabłonka. Administratívne spadá pod Powiat nowotarski a Malopoľské vojvodstvo. Žije tu 2900 obyvateľov.
História.
Nižná Lipnica do konca prvej svetovej vojny patrila Rakúsko-Uhorsku. Do roku 1923 prechodne patrila Česko-Slovensku, následne však pripadla Poľsku. V rokoch 1939 až 1945 po rozpade Poľska obec pripadla Slovenskej republike, no po druhej svetovej vojne prešla opätovne pod správu Poľska - bola anektovaná, pretože tunajšie obyvateľstvo vyjadrilo vôľu zostať žiť v Česko-Slovensku. 
Osobnosti.
Rodisko:
Too Bad

„Too Bad“ je druhý singel kanadskej rockovej skupiny Nickelback z ich tretieho štúdiového albumu "Silver Side Up" vydaného v septembri 2001. Samotný singel bol vydaný 26. novembra 2001 v USA a Kanade a v auguste 2002 bol vydaný vo Veľkej Británii. Neskôr sa objavil aj v Nemecku a to dňa 29. septembra 2002. Singel bol vydaný vydavateľstvom Roadrunner Records v Európe a vydavateľstvom EMI Records v USA.
Význam textu.
Text piesne bol napísaný spevákom Chadom Kroegerom a zaoberá sa otázkou citovej ujmy počas vyrastania bez otca, ktorý ho opustil v dvoch rokoch.
Úspech.
Skladba sa stala hitom aj napriek ďalšej skladbe z albumu "Silver Side Up", „How You Remind Me“ a tešila sa veľkej popularite medzi fanúšikmi skupiny. Skladba dosiahla vrcholové pozície v rebríčkoch po celom svete a okrem iného aj #1 v rebríčku v Kanade a #9 vo Veľkej Británii. Skladba tiež dosiahla #42 v rebríčku Billboard Hot 100. Skladba sa po dobu 3 týždňov udržala na #1 v rebríčku Mainstream Rock Tracks a takisto #6 v rebríčku Modern Rock Tracks. Skladba sa tiež dostala v roku 2006 do soundtracku filmu "Hory majú oči".
Skladba na koncertoch.
Živá verzia skladby bola nahraná na DVD skupiny "Live at Home", ktoré obsahovalo záznam z koncertu v Edmontone zo dňa 25. februára 2002. Okrem toho bola skladba na setliste počas koncertu skupiny na Rock am Ring v roku 2004 , v rámci turné The Long Road Tour. Počas toho istého turné bola skladba nahraná na EP "MTV Unplugged", na ktoré bola skladba nahraná v akustickej verzii. Táto verzia sa neskôr objavila aj na B-strane singla „Figured You Out“ vydaného dňa 24. februára 2004. Počas jedného z koncertov v rámci turné All The Right Reasons Tour v roku 2006 sa skladba dostala na koncertné DVD "Live at Sturgis 2006". Skladba je dodnes často hraná na koncertoch.
Zoznam skladieb.
CD singel:
CD maxi single:
CD single world version:
CD single deutsch version:
Zostava.
Nickelback
Produkcia
Oravka (Poľsko)

Oravka (, ) je dedina na Poľskej Orave, ktorá je súčasťou gminy Jabłonka. Administratívne spadá pod Powiat nowotarski a Malopoľské vojvodstvo a v roku 2003 tu žilo 977 obyvateľov.
História.
Orávka do konca prvej svetovej vojny patrila Rakúsko-Uhorsku. Do roku 1923 prechodne patrila Česko-Slovensku, následne však pripadla Poľsku. V rokoch 1939 až 1945 po rozpade Poľska obec pripadla Slovensku, no po druhej svetovej vojne prešla opätovne pod správu Poľska - bola anektovaná, hoci tunajšie obyvateľstvo vyjadrilo vôľu zostať žiť v Česko-Slovensku.
Nižná Zubrica

Nižná Zubrica () je dedina na Poľskej Orave, ktorá je súčasťou gminy Jabłonka. Administratívne spadá pod Powiat nowotarski a Malopoľské vojvodstvo a v roku 2003 tu žilo 1690 obyvateľov.
História.
Nižná Zubrica do konca prvej svetovej vojny patrila Rakúsko-Uhorsku. Do roku 1923 prechodne patrila Česko-Slovensku, následne však pripadla Poľsku. V rokoch 1939 až 1945 v čase nemeckej okupácie (počas druhej svetovej vojny) patrila Slovenskej republike, no po druhej svetovej vojne prešla opätovne pod správu Poľska - bola anektovaná, pretože tunajšie obyvateľstvo vyjadrilo vôľu zostať žiť v Česko-Slovensku.
Podvlk

Podvlk (, ) je dedina na Poľskej Orave, ktorá je súčasťou gminy Jabłonka. Administratívne spadá pod Powiat nowotarski a Malopoľské vojvodstvo a v roku 2003 tu žilo 2396 obyvateľov.
História.
Podvlk do konca prvej svetovej vojny patril Rakúsko-Uhorsku. Do roku 1923 prechodne patril Česko-Slovensku, následne však pripadol Poľsku. V rokoch 1939 až 1945 po rozpade Poľska obec pripadla Slovenskej republike, no po druhej svetovej vojne prešla opätovne pod správu Poľska - bola anektovaná, pretože tunajšie obyvateľstvo vyjadrilo vôľu zostať žiť v Česko-Slovensku.
Vyšná Zubrica

Vyšná Zubrica (, ) je dedina na Poľskej Orave, ktorá je súčasťou gminy Jabłonka. Administratívne spadá pod Powiat nowotarski a Malopoľské vojvodstvo a v roku 2003 tu žilo 2987 obyvateľov.
História.
Vyšná Zubrica do konca prvej svetovej vojny patrila Rakúsko-Uhorsku. Do roku 1923 prechodne patrila Česko-Slovensku, následne však pripadla Poľsku. V rokoch 1939 až 1945 po rozpade Poľska obec pripadla Slovenskej republike, no po druhej svetovej vojne prešla opätovne pod správu Poľska - bola anektovaná, pretože tunajšie obyvateľstvo vyjadrilo vôľu zostať žiť v Česko-Slovensku.
Metrum (poézia)

Metrum (z gr. "metron" miera) je ideálna schéma básnického rytmu, ktorá je skôr abstrakciou ako konkrétnou formou verša. V realizácii vždy dochádza k istým nepravidelnostiam – odklonom od normy a vopred stanovenej schémy, ktorou je metrum. K úplnej zhode metra a rytmu dochádza iba v niektorých prípadoch. 
Prozodické podklady pre vznik metra.
Metrum sa vždy buduje na prozodických vlastnostiach a fonologických danostiach jazyka. V antickej metrickej sústave sa rozoznávalo buď osem-deväť základných metier, alebo sa rozoznávali len dve pôvodné metrá (daktylský hexameter a trimeter jambický), od ktorých sa odvodzovali ostatné metrá. V súčasnosti sa spravidla rozlišujú štyri veršové systémy, ktoré sú podkladom pre vznik osobitného typu metra: 
Metrum a rytmus.
S metrom je úzko spätý rytmus verša ako model, abstraktná schéma, spočívajúca v pravidelnom opakovaní určitých fónických elementov, ktoré sa zúčastňujú na rytme, ale aj prvkov s protikladnou tendenciou, ktoré narušujú ich pravidelné opakovanie vo verši. Metrum normuje prvky, takže rytmus je výsledkom jedinečnosti v procese tvorby: realizáciou autorského zámeru, témy, žánru atď.
Metrum a metrika.
Vedná disciplína zaoberajúca sa metrom sa nazýva metrika. Okrem prozodických systémov je jej náplňou aj teória rýmu a sčasti aj strofika.
Tatiana Melasová

Tatiana Melasová (* máj 1982, Senec) je slovenská spisovateľka, ktorá debutovala autobiografickým románom "Tovar" (Marenčin PT, 2010).
Život.
Narodila sa v máji 1982 v Senci. Absolvovala Hotelovú akadémiu Ľudovíta Wintera v Piešťanoch, ktorú úspešne ukončila v roku 2003. Od svojich pätnástich rokov bola závislá od drog, následkom čoho sa deväť rokov živila prostitúciou. V roku 2009 nastúpila na liečenie u Vladimíra Schwandtnera v Budmericiach, kde napísala autobiografický román "Tovar". Podnetom bola Schwandtnerova iniciatíva počas nakrúcania jej spovedí na videokameru ako súčasť terapie. Od decembra 2009 Melasová píše o svojich skúsenostiach na blogu "SME".
"Tovar".
Román je osobnou výpoveďou autorky najmä o skúsenostiach s drogami a prostitúciou. Vydalo ho vydavateľstvo Marenčin PT v roku 2010 a zároveň bol publikovaný aj ako zvuková kniha v Slovenskej knižnici pre nevidiacich.
Názov knihy metaforicky vyjadruje podstatu prostitúcie a postavenie prostitútky. Príbeh je rozprávaný v prvej osoberozprávačom je protagonistka románu Melisa, ktorá sa po nástupe na prestížnu strednú školu dostane do okruhu kamarátov, pri ktorých začala experimentovať s heroínom. Závislosť ju priviedla až k prostitúcii. Po niekoľkých neúspešných liečeniach sa opäť upadla do závislosti a zháňania financií prostitúciou. V závere sa hlavná postava dostáva do starostlivosti liečiteľa v Budmericiach. Dielo sa vyznačuje autentickosťou (najmä žargónom) a naturalistickým podaním deja.
Hollywood (skladba)

„Hollywood“ je skladba kanadskej rockovej skupiny Nickelback pochádzajúci z ich tretieho štúdiového albumu "Silver Side Up" z roku 2001. Autorom textu skladby je Chad Kroeger, hudbu zložila celá skupina.
Skladba „Hollywood“ je premiérovou skladbou. Nebola hraná na koncertoch predchádzajúcich vydanie albumu "Silver Side Up", tak ako skladby „Money Bought“ či „Hangnail“.
Význam textu.
Text skladby rozpráva o predávkovaní sa drogami a zlom výlete. Podobnú narkotická tému skupina načala v skladbe „Where Do I Hide“, kde Chad Kroeger opisuje závislosť svojho priateľa na drogách.
Zostava.
Nickelback
Produkcia
Zdravotníctvo

Zdravotníctvo je súbor opatrení, postupov a zariadení, ktoré vytvárajú pre obyvateľstvo systém organizácie dostupnej zdravotnej starostlivosti. Opatrenia majú politický, ekonomický, sociálny, právny, vedecký, medicínsky, sanitárno-hygienický, protiepidemiologický a kultúrny charakter, ich cieľom je zlepšenie fyzického a duševného zdravia človeka, udržiavanie je dlhodobého aktívneho života, poskytovanie zdravotnej starostlivosti v prípadoch zhoršenia jeho zdravotného stavu. Na vykonávanie týchto opatrení sú vytvárané zvláštne sociálne inštitúcie ako sú napríklad nemocnice, poliklinky, ordinácie všeobecných lekárov a špecialistov, zdravotná záchranná služba, hygienická služba, lekárne, špecializované liečebné ústavy, výskumné ústavy, laboratóriá ale aj zabezpečenie dopravy pacientov.
Březová Lada

Březová Lada je zaniknutá osada, časť obce Horní Vltavice v okrese Prachatice. Nachádza sa asi západne od Hornej Vltavice, v nadmorskej výške . 
Březová Lada je tiež názov katastrálneho územia o rozlohe .
Dejiny.
Prvá písomná zmienka o osade pochádza z roku 1790.
V roku 1929 bolo v osade 20 domov a žilo v nich 104 obyvateľov.
Po skončení druhej svetovej vojny boli všetci obyvatelia, na základe Benešových dekrétov odsunutí do Nemecka.
Súčasnosť.
Nie je tu evidovaná žiadna adresa. Trvale tu nežijú žiadni obyvatelia.
Zámok Schernberg

Zámok Schernberg je zámok neďaleko mestečka Schwarzach im Pongau v Rakúsku.
Dejiny.
Pôvodne jednoduchá pevnosť Schernberg pozostávala spočiatku len z jednej veže. Prvá písomná zmienka je už z 12. storočia. V roku 1370 bola veža vrátane k nej patriacich majetkov predaná rodine Graf von Schernberg.
Po prestavaní veže na zámok v roku 1526 jeho veľkú časť zničil požiar. V roku 1542 začal Christopf Graf s jeho obnovou, ktorú ukončili v roku 1550 jeho synovia. 
V roku 1845 chátrajúci zámok po mnohých zmenách majiteľov kúpil arcibiskup Friedrich von Schwarzenberg. Po renovácii a prestavbe, potrebnej pre využívanie zámku ako domova pre postihnutých a starých ľudí, ho arcibiskup odovzdal Rádu milosrdných sestier s výslovnou požiadavkou, aby táto budova slúžila vždy tomuto účelu. V roku 1846 začalo 5 sestier rádu s opaterou dvadsiatich postihnutých. K zámku patrila aj poľnohospodárska pôda, ktorú obhospodarovali zdravotne postihnutí, ale fyzicky schopní obyvatelia domova. Tak mohol domov pokrývať svoje potreby z veľkej časti vlastnými produktmi. Produkty z vlastných zdrojov umožnili sestrám rádu a 140 obyvateľom domova prežiť aj obdobie 1. svetovej vojny (1914-1918) keď nemali žiadnu inú podporu.
V rokoch 1940 a 1941 sa sestra Anna Bertha Königsegg odvážne zastala a bojovala za zdravotne postihnutých, aby ich ochránila pred krutou smrťou. Napriek tomu bolo 151 obyvateľov domova násilne odvlečených na zámok Hartheim v Alkovene, kde boli zavraždení. Len málo sa ich stihlo zachrániť útekom do lesa. Anna Bertha bola pre svoje postoje dvakrát uväznená a neskôr vykázaná z krajiny. Zámok bol Rádu milosrdných sestier vyvlastnený, ale mohli v ňom naďalej bývať. Zriadili tu francúzsky tábor a nasťahovali sa sem aj utečenci z Rumunska a Bieloruska.
Po zrušení vyvlastnenia dostali sestry zámok späť do svojho vlastníctva. Boli však nutné rozsiahle opravy, kým sa mohli nasťahovať noví obyvatelia. V roku 1975 bola rekonštrukcia a prístavba ukončená. Až do tohto obdobia boli obyvatelia domova, či útulku opatrovaní výhradne duchovnými sestrami. Dnes sú tu väčšinou zamestnaní „svetskí“ pracovníci.
Súčasnosť.
Zámok Schernberg je sídlom "St. Vinzenz-Heim", ktorý sa stará o duševne postihnutých ľudí.